एक बेर जंगल क राजा शेर बहुत गहिर गड़हा में गिर गईल। परेशान होके शेरवा एहर वोहर देखे लागल, लेकिन कवनो रास्ता ना लउकल। तबे उन्हवा पेड़ पर कहीं ले बानर आ गईल। शेरवा के एह हालत में देख के बनरा ओकर मजाक उड़ावे लागल, "का रे शेरवा, बड़का राजा बनेले, अब त तोर अकल ठिकाना आ गईल होई, अब शिकारी तोरा के मरिहन स, तोर खाल निकाल के देवाल पर सजईहन स.. तोर नोह आ दांत निकाल के दवाई बनईहन स।" तबे जवना डाल पर बनरा बईठल रहे, टूट गईल आ बनरा सीधे शेरवा क समनवे गिर गईल। आ गिरते बनरा कहता- "माई कसम दादा, खाली माफ़ी माँगे खातिर कुदनी ह।"
bho_Deva